stanford-oval/wikipedia huggingface dataset:
Salyanin piirikunta

Salyanin piiri Azerbaidžanin kartalla.
Kyltti Salyanin piirin rajalla.
Salyanin piirikunta (azer. Salyan rayonu, ven. Сальянский район, Saljanski raion) on paikallishallintoalue Azerbaidžanissa. Vuonna 1930 perustetun piirin pinta-ala on 1799 neliökilometriä. Asukkaita on 122 700 henkeä (vuonna 2010).
Salyanin piiri sijaitsee Azerbaidžanin itäosassa Kaspianmeren rannikolla. Se rajoittuu pohjoisessa Bakun ja Şirvanin kaupunkialueisiin sekä Hacıqabulin piiriin, lännessä Biləsuvarin ja Sabirabadin piireihin sekä
etelässä Neftçalan piiriin. Seudun halki virtaa Kurajoki.
Piirin keskus on Salyanin kaupunki, josta on 126 kilometriä maan pääkaupunkiin Bakuun. Toinen merkittävämpi paikkakunta on Qaraçalan taajama. Kuntia on yhteensä 45 ja kyliä 48. Kaupunkiväestön osuus on 33,7 % (vuonna 2010). Vuoden 1999 väestönlaskennan mukaan 99,7 % asukkaista on azereja.
Piirin kautta kulkee Bakun ja Astaran välinen rautatie ja M3-valtatie. Seudun pääelinkeino on maatalous, joka on erikoistunut viljan, puuvillan ja vihannesten viljelyyn sekä karjanhoitoon. Lisäksi on jalostusteollisuutta sekä öljyn ja maakaasun tuotantoa.
Seudulla sijaitsee Şirvanin kansallispuisto. Paikallislehtenä ilmestyy Qələbə (”Voitto”).
Aiheesta muualla

Wikimedia Commonsissa on kuvia tai muita tiedostoja aiheesta .
Salyanin piirin sivusto (azeriksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Sami Hernesaho

Sami Hernesaho on suomalainen  toimittaja ja juontaja. Hernesaho aloitti työuransa Helsingin Albertinkadun Sin City -liikkeessä ja siirtyi sitten MoonTV:n Pornostara-aikuisviihdeohjelman juontajaksi ja toimittajaksi. Hernesaho toimi vuodesta 2018 helmikuuhun 2020 saakka juorulehti Seiskan vastaavana päätoimittajana.
Hän on myös Sexhibition-messujen monivuotinen juontaja. Hernesaho työskenteli Katso-lehdessä toimittajana 2005–2007 sekä PokerMagazinen toimituspäällikkönä 2007–2010. Tämän jälkeen Hernesaho työskenteli Iltalehdessä. Hernesaho on toiminut Ilta-Sanomien uutispäällikkönä ja verkkovastaavana.
Roy Oliver Disney

Roy O. Disney vuonna 1965.
Roy Oliver Disney (24. kesäkuuta 1893 Chicago, Illinois – 20. joulukuuta 1971 Kalifornia) oli Walt Disneyn veli ja yksi The Walt Disney Company -yhtiön perustajista. Kun Walt Disney edusti taiteellista puolta, Roy Disney piti yhtiön talouden tasapainossa. Hän meni naimisiin Edna Francisin kanssa huhtikuussa 1925. Heidän poikansa Roy E. Disney (1930–2009) työskenteli myös Disney-yhtiössä.
Scottin piirikunta

Scottin piirikunta (engl. Scott County) on usean Yhdysvaltojen piirikunnan nimi:
Scottin piirikunta, Arkansas
Scottin piirikunta, Illinois
Scottin piirikunta, Indiana
Scottin piirikunta, Iowa
Scottin piirikunta, Kansas
Scottin piirikunta, Kentucky
Scottin piirikunta, Minnesota
Scottin piirikunta, Mississippi
Scottin piirikunta, Missouri
Scottin piirikunta, Tennessee
Scottin piirikunta, Virginia.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Scottin piirikunta”, voi hakea sivunnimihaulla, laajalla sivunnimihaulla tai tekstihaulla.
Samuli Ratinen

| Samuli Ratinen> Henkilötiedot |
| --- | --- |
Syntynyt: 13. huhtikuuta 1998 (ikä 26) Saarijärvi, Suomi
Kansalaisuus:   Suomi
Jääkiekkoilija
Lempinimi:  Ratsku
Pelipaikka:  vasen laitahyökkääjä
Maila:  vasen
Pituus:  184 cm
Paino:  90 kg
Seura
Seura:  Ilves
Sarja:  SM-liiga
Pelinumero:  17
Pelaajaura
Pääsarjaura:  2017–
Aik. seurat:  JYP (SML) KeuPa HT (Mestis) KooKoo (SML)
Samuli Ratinen (s. 13. huhtikuuta 1998 Saarijärvi) on suomalainen jääkiekkoilija, joka pelaa SM-liigajoukkue Tampereen Ilveksessä. Hän on pelipaikaltaan vasen laitahyökkääjä.
Ura > Maajoukkueura

Ratinen on pelannut 18 nuorten ja viisi poikien maaottelua.
Pelityyli

KooKoon entinen päävalmentaja Jussi Ahokas on kuvaillut Ratista kovaksi kamppailijaksi ja hyväksi yleispelaajaksi. Ratisen itsensä mielestä hänen vahvuuksiaan ovat kiekolla pelaaminen ja luistelu.
San Secondo di Pinerolo

| San Secondo di Pinerolo |
| --- | --- |

 San Secondo di Pinerolo
 Koordinaatit: 44°52′N, 7°18′E 
Valtio:  Italia
Alue:  Piemonte
Metropolikaupunki:  Torino
Korkeus:  413 m
Väkiluku:  3 669
Aikavyöhyke:  UTC+1
 – Kesäaika:  UTC+2
 
 https://comune.fornocanavese.to.it 
Infobox OKVirheellinen NIMI-arvo: 
San Secondo di Pinerolo (piemonteksi San Scond ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 3 669 asukasta.
SONACA

SONACAn logo.
SONACA (Société Nationale de Construction Aérospatiale S.A.) on belgialainen lentokonetehdas. SONACA on ainoa kolmesta suuresta Belgiassa toimivasta lentokonetehtaasta, joka on belgialaisessa omistuksessa. Yhtiön Belgian tehdas on Brysselin Charleroin lentokentällä.
Historia

SONACA jatkaa belgialaisen Avions Fairey -yhtiön toimintaa, joka käynnistyi vuonna 1931. 1930-luvun lopussa yhtiö kokosi Hawker Hurricane -hävittäjiä Belgian ilmavoimille. Tehdas vauroitui saksalaisten pommittaessa sitä toukokuussa 1940. Tehdas uudistettiin vuonna 1946. Se kokosi Gloster Meteor- ja Hawker Hunter -hävittäjiä 1950-luvulla. Yhtiö huolsi Belgian ilmavoimien F-84F-koneita 1960-luvun alkuun asti ja rakensi Belgian tilaamat Lockheed F-104 Starfighterit yhdessä belgialaisen SABCAn kanssa vuosina 1962–1965. Vuosina 1964–1971 se huolsi Saksan Luftwaffen F-104G-hävittäjiä.
Avions Fairey muuttui SONACA-yhtiöksi 1. kesäkuuta 1976.
SONACA

1979–1991 SONACA valmisti 160 kpl F-16-hävittäjiä Belgialle ja Tanskalle.
Nykyisin yhtiön tuotannon painopiste on siviililentokoneiden osavalmistuksessa mm. Airbusille, Boeingille ja Embraerille.
Yhtiö valmistaa myös satelliittien runkorakenteita: Hermès-sukkulan tuotekehitys, ARD, CRV, X-38-prototyyppi, SPOT 5, ISS:n Columbus-moduulin osia, Beagle 2, Aladin, CoRoT, Pléiades.
Tytäryhtiöt

Brasiliassa:
SOBRAER: Embraer ja Airbus osakokonaisuuksia
SOPEÇAERO: osavalmistusta
PESOLA: osavalmistusta
Kanadassa:
SONACA NMF CANADA: osavalmistusta
USA:ssa:
SONACA NMF AMERICA: osavalmistusta
Aiheesta muualla

Site de la SONACA (Arkistoitu – Internet Archive)
La page sur la SONACA sur le site de la Belgian Aircraft Association (BAHA) (Arkistoitu – Internet Archive)
Roketsan

| Roketsan |
| --- | --- |

Perustettu:  1988
Kotipaikka:  Ankara, Turkki
Toimiala:  aseteollisuus ilmailu- ja avaruustekniikka
Tuotteet:  raketit ohjukset rakettien osat muu ase-, ilmailu- ja avaruusteknologia
Henkilöstö:  3 800+
Kotisivu:  www.roketsan.com.tr
Infobox OKVirheellinen NIMI-arvo: 
Roketsan Roket Sanayii ve Ticaret A.S. eli Roketsan on turkkilainen yhtiö, joka valmistaa pääasiassa erilaista aseteknologiaa.
Historia

Roketsan perustettiin 14. kesäkuuta 1988 Turkin puolustusteollisuuden johtokunnan päätöksellä suunnittelemaan ja valmistamaan raketteja ja ohjuksia, erityisesti Turkin asevoimille. Yhtiö on sittemmin laajentunut huomattavasti ja myynyt tuotteitaan ympäri maailmaa.
Roketsan aloitti 2010-luvulla Turkin omien avaruusrakettien kehittämisen. Avaruusteknologiaan keskittyvä tutkimiskeskus avattiin vuonna 2020. Roketsan on Turkin avaruusohjelman tekniikan tärkein suunnittelija ja valmistaja.
Roketsanin omistaa Turkin asevoimien säätiö (55%), Makine ve Kimya Endüstrisi (15%), Aselsan (15%), Vakıfbank (10%) ja muut toimijat (5%).
Tuotteet

Roketsan valmistaa monenlaista teknologiaa, lähinnä aseiden saralla. Yhtiö tunnetaan parhaiten juuri erilaisista raketeistaan, ohjuksistaan ja pommeistaan.
Tuotteet > Kuvia tuotteista

UMTAS-ilmasta-maahan-ohjuksia laukasulaitteessa
OMTAS-ilmasta-maahan-ohjus
SOM-risteilyohjuksen malli
Teber 81 -pomminohjaussarja
MAM-L-täsmäpommi
Aiheesta muualla

Yhtiön omat sivut
Wikimedia Commonsissa on kuvia tai muita tiedostoja aiheesta .
San Pedro de la Paz

| San Pedro de la Paz |
| --- | --- |

 vaakuna
Valtio:  Chile
Alue:  Biobíon alue
Maakunta:  Concepciónin maakunta
Hallinto:  
 – Alcalde:  Javier Guiñez Castro
Pinta-ala:  
 – Kokonaispinta-ala:  112,5 km²
Väkiluku (2002):  80 447
 – Väestötiheys:  720 as./km²
Aikavyöhyke:  UTC-4
 – Kesäaika:  UTC-3
 
 Municipality of San Pedro de la Paz 
Infobox OKVirheellinen NIMI-arvo: 
San Pedro de la Paz on kunta Chilessä Biobíon alueella.
Väestö

Vuoden 2002 väestönlaskennassa kunnassa asui 80 447 henkilöä, joista 38 5571selvennä miehiä ja 41 876 naisia. Väestöstä 80 159 (99,6 %) asui taajamissa ja 288 (0,4 %) maaseudulla. Väkiluku kasvoi 18,6 prosentilla (12 630 hengellä) vuoden 1992 väestönlaskennasta.
Hallinto

Kuntaa johtaa valtuusto, jonka johdossa on vaalilla neljän vuoden välein valittava alcalde.
Aiheesta muualla

Kuvia tai muita tiedostoja aiheesta San Pedro de la Paz Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:San Pedro de la Paz
Käännös suomeksi
Saint Cecilia

| Saint Cecilia Foo Fighters |
| --- | --- | --- |

EP-levyn tiedot
 Äänitetty : 1.–11. lokakuuta 2015
 Julkaistu: 23. marraskuuta 2015
 Formaatti: ilmainen lataus
 Tyylilaji: vaihtoehtorock
 Kesto: 18.01
 Levy-yhtiö: RCA
Foo Fightersin muut julkaisut
| Songs From the Laundry Room 2015 | Saint Cecilia 2015 | Concrete and Gold 2017 |
Singlet albumilta Saint Cecilia
 ”Saint Cecilia” Julkaistu: 23. marraskuuta 2015
Saint Cecilia on yhdysvaltalaisen rock-yhtye Foo Fightersin vuonna 2015 julkaistu EP-levy. Se julkaistiin ladattavaksi ilmaiseksi 23. marraskuuta 2015.
Kappaleet

Kaikki kappaleet säv. ja san. Dave Grohl, ellei toisin mainita.
Saint Cecilia – 3.41
Sean – 2.11
Savior Breath – 3.11
Iron Rooster – 4.11
The Neverending Sigh – 4.45
Kokoonpano

Dave Grohl – laulu, kitara, lyömäsoittimet (kappaleessa 1), piano (kappaleessa 4)
Pat Smear – kitara
Nate Mendel – basso
Taylor Hawkins – rummut
Chris Shiflett – kitara
Rami Jaffee – koskettimet
Ben Kweller – taustalaulu (kappaleessa 1)
Scottie Scheffler

| Mitalit | Mitalit | Mitalit |  |
| --- | --- | --- | --- |
|  Scottie Scheffler vuonna 2023. |  Scottie Scheffler vuonna 2023. |  Scottie Scheffler vuonna 2023. |  |
Maa:   Yhdysvallat
Miesten golf
|  Olympialaiset  |  Olympialaiset  |  Olympialaiset  |  |
|  Kultaa | Pariisi 2024 | golf |  |
Scott Alexander "Scottie" Scheffler (s. 21. kesäkuuta 1996 Ridgewood) on yhdysvaltalainen golfaaja. Hän on voittanut Masters-turnauksen vuosina 2022 ja 2024 sekä olympiakultaa Pariisin kesäolympialaisissa 2024. Hän on voittanut PGA-kiertueella 12 kilpailua. Scheffler nousi maailmanlistan ykköseksi ensimmäisen kerran maaliskuussa 2022.
Skitsofrenian historia

Skitsofrenian historia käsittelee skitsofrenian historiaa. Toisin kuin monia muita ihmisillä esiintyviä psyykkisiä sairauksia, eläimillä ei ole havaittu skitsofreniaa vastaavaa tilaa. Siksi skitsofrenian arvellaan liittyvän ihmiskunnan kielelliseen kehitykseen ja eri aivoalueiden erikoistumiseen.
Esihistoriallisissa yhteiskunnissa ainakin osa skitsofreenikoista saattoi päätyä shamaaneiksi tai muuten pyhiksi ihmisiksi, jotka saivat arvostetun roolin yhteisössä.
Ennen 1800-lukua näkyvästi oireilevia skitsofreenikkoja nimitettiin virallisissa asiakirjoissa mielisairaiksi, kansanomaisemmin taas hulluiksi. Mielisairaudella ei kuitenkaan aiemmin ollut tarkkaa määritelmää, vaan se riippuu aikakaudesta ja kulttuurista; kaikki omana aikanaan poikkeavana pidetty käytös on leimattu mielisairaudeksi. Normaaliuden käsite riippuu myös paljon aikakaudesta ja kulttuurista. Mielisairauden käsite on tyypillisesti kuitenkin aina sisältänyt psykoosisairaudet.
Eugeniikka ja skitsofrenia

Psykiatrialla oli merkittävä rooli "geneettisesti alempiarvoisten" ihmisten pakkosterilisointia ja massamurhaa oikeuttavien eugenististen teorioiden kehittämisessä. Esimerkiksi Saksassa kaksi kolmasosaa lääkäreistä kuului Saksan kansallissosialistiseen puolueeseen, ja psykiatrit olivat heistä kaikkein aktiivisimpia. Myös varhaisdementian keksijä Kraepel että skitsofrenian keksijä Bleuer olivat osa länsimaissa 1900-luvulla suosituksi tullutta eugenistista liikettä ja he kannattivat skitsofreniadiagnoosin saaneiden ihmisten sterilisointia sekä massamurhaamista rodullisen hygienian edistämiseksi. Esimerkiksi Bleuer kirjoitti vuonna 1924:
"Kaikkein raskaimman taakan saaneiden ei tulisi lisääntyä...Jos emme tee mitään muuta kuin edistämme henkisesti ja fyysisesti rampojen ihmisten mahdollisuuksia lisääntyä, ja terveen väestön tulee vähentää lisääntymistään elättääkseen kaikki muut, jos yleensä ottaen luonnonvalinnan mekanismien toimintaa estetään, emmekä me tee mitään, meidän rotumme tulee nopeasti taantumaan."
Eugeniikka ja skitsofrenia > Massamurha ja pakkosterilointi Saksassa 1934-1945

Vuonna 1933 Bleuerin toiveisiin vastattiin, kun Saksassa säädettiin monien Yhdysvaltojen osavaltioiden mallin mukaisesti pakkosterilisointilaki, joka salli muun muassa  skitsofreenikoiden, maanis-depressiivisestä häiriöstä kärsivien, älyllisesti jälkeenjääneiden, perinnöllistä epilepsiaa sairastavien ja vakavasta alkoholismista kärsivien pakkosterilisointia. Lain kirjoittajana toimi muun muassa psykiatrian professori ja Kansainvälisen eugenistisen yhdistyksen puheenjohtaja Ernst Rüdin, jonka Kraepelin oli palkannut kehittämään psykiatrisen genetiikan ja seurasi Kraepelia Kaiser Wilhelm -instituutin johtajana. Rüdinia pidetään edelleen psykiatrisen genetiikan isänä.
Vuodesta 1938 lähtien pakkosterilisoinnista siirryttiin massamurhiin, kun psykiatrit ja muut lääkärit murhasivat 5 000–10 000 psyykkisesti tai fyysisesti poikkeavaa lasta psykiatrisissa hoitolaitoksissa ensin tappamalla heidät nälkään ja myöhemmin kaasuttamalla heidät hengiltä. Vuonna 1939 suunnitelma kaikkien psykiatrisen potilaiden joukkotuhosta pantiin täytäntöön. Ohjelmaa kutsuttiin nimellä "Aktion T4". Massamurhia kutsuttiin yleisesti  "eutanasiaksi", "armomurhiksi" ja "kuolemaan avustamiseksi". Syksyyn 1941 mennessä 70 000 mielisairaaloiden potilasta oli murhattu kuudessa psykiatrisessa hoitolaitoksessa ympäri Saksaa. Aluksi murhaamiseen käytettiin hiilimonoksidia, mutta myöhemmin alettiin suosia tappavaa injektiota.
Vuoteen 1945 mennessä arviolta 220 000–269 500 skitsofreenikkoa oltiin joko steriloitu tai murhattu. Luku on 73–100 % kaikista skitsofreniaa sairastavista Saksassa. Ainoat viralliset diagnooseja erittelevät sterilointitilastot ovat vuodelta 1934, ja niiden mukaan kaikista steriloiduista 26 % oli skitsofreenikkoja. Arviolta kaikki skitsofreniadiagnoosin saaneet saksanjuutalaiset tapettiin. Psykiatristen potilaiden massamurhan on sanottu tarjonneen tieteellisen perusteen, välineet ja henkilöstön juutalaisten kansanmurhan toteuttamiseen.
Vaikka suurin osa Saksassa asuvista skitsofreniadiagnoosin saaneista ihmisistä oli tapettu vuosien 1934–1945 välillä, skitsofrenian esiintyvyys Saksassa ei laskenut toisen maailmansodan jälkeen. Itse asiassa on esitetty arvioita, että skitsofrenian esiintyvyys kaksinkertaistui 20 vuotta toisen maailmansodan jälkeen ja oli kaksi kertaa korkeampi kuin samoja suurin piirtein diagnostisia kriteerejä käyttävissä maissa, kuten Englannissa ja Yhdysvalloissa. Esimerkiksi Saksan Mannheimissa skitsofrenian ilmaantuvuus oli 1960-luvulla arviolta 53,6 /100 000 asukasta kohden, kun se oli Englannissa 15, 8 /100 000 asukasta kohden ja Yhdysvalloissa 23,8 /100 000 asukasta kohden. Myös Saksan Baijerissa skitsofrenian ilmaantuvuus oli arviolta 48 /100 000 asukasta kohden, mikä oli yli kolme kertaa yhtä korkea kuin arvioitu keskimääräinen ilmaantuvuus eri maissa (noin 15,2 /100 000 asukasta kohden).
Eugeniikka ja skitsofrenia > Suomessa > Avioliittokielto 1930-1987

Suomeen levisi 1800-1900-lukujen vaihteessa eugeniikka eli rotuhygieeninen ideologia. Kansakunnasta pyrittiin karsimaan pois perinnöllisiksi, huonoiksi ja ei-toivotuiksi miellettyjä ominaisuuksia. Aate levisi etenkin genetiikan tutkijoiden, lääkärien ja sosiaalihuollon työntekijöiden kannattamana myös lainsäädäntöön. Suomalaisen lainvalmistelukunnan ehdotus uudeksi avioliittolaiksi valmistui vuonna 1924, ja se hyväksyttiin vuonna 1929. Vuoden 1929 avioliittolaki (AL 3:11) kumosi vuodelta 1734 olevan naimiskaaren. Avioliittolaki astui voimaan vuoden 1930 alusta ja kielsi epileptikkoja, syntymäkuuroja, kehitysvammaisia sekä mielisairaita, joiksi skitsofreenikot laskettiin, menemästä naimisiin. Presidentti saattoi myöntää poikkeusluvan eräille ryhmille, ei kuitenkaan skitsofreenikoille. Vuonna 1954 lakiin vielä lisättiin, että jos mielisairas on mennyt avioliittoon, se on mitätöitävä. Ilmeisesti valvonta ontui, sillä ainakin runoilija Lauri Viita pääsi diagnoosistaan huolimatta naimisiin vuonna 1962. Kieltoja kumottiin vähitellen, ensin kuuroilla vuonna 1967 ja lopullisesti lailla vuonna 1987, joka astui voimaan vuoden 1988 alusta.
Eugeniikka ja skitsofrenia > Suomessa > Pakkosterilointi 1935-1970

Vuonna 1935 eduskunta sääti Suomeen pakkosterilointilain hyvin yksimielisesti, koska tutkijat ja asiantuntijat kannattivat sitä. Laki oli voimassa vuoteen 1970. Perusteena oli rotuhygieeninen ajattelu, sillä rotuhygieenikot eivät pitäneet aviokieltoja ja -esteitä riittävinä degeneraation vastustuskeinoina. Laki määritteli skitsofrenian ja muiden "periytyviksi todettujen mielisairauksien" sekä vammaisuuden ja esimerkiksi prostituution vaativan pakkosterilointia. Lain hyväksymistä edesauttoi sen etäisyys kansanedustajien omaan elämään; se oli laadittu "muita, kelvottomia ihmisiä varten", ei heitä itseään tai täysipäisinä ja täysivaltaisina pidettyjä kansalaisia varten. Suuri osa ihmisistä, jotka olivat pakkosterilointilain kohteina, eivät voineet vaikuttaa lain syntyyn, koska heidät oli syrjäytetty päätöksenteosta. Esimerkiksi suljetuissa laitoksissa, kuten mielisairaaloissa, asuvat skitsofreenikot pääsivät äänestämään vaaleissa vasta vuonna 1972, jolloin ennakkoäänestys mahdollistettiin laitoksissa. Suomessa määrättiin tehtäväksi 4 435 pakkosterilointia, joista noin 10 % ei tosin toteutettu. Poliisilla ei ollut oikeutta raahata ihmistä steriloitavaksi, mutta etenkin laitoksissa pakkosterilointi oli helppoa.
Laista luovuttiin ajan hengen muuttuessa ihmisoikeusmyönteisemmäksi. Vuoden 1970 uuden steriloimislain mukaan sterilointi voitiin suorittaa vain asianomaisen pyynnöstä. Laki jättää edelleen mahdollisuuden saada sterilointi tavanomaista nuorempana (alle 30-vuotiaana) esimerkiksi silloin, kun jälkeläisille voi kehittyä vaikea sairaus tai henkilön sairaus tai häiriintynyt sieluntoiminta vakavasti rajoittaa hänen kykyään hoitaa lapsia. Myöhemmin sanamuotoa on hiottu neutraalimmaksi.
Toisin kuin Ruotsissa, Suomessa pakkosteriloinnin ei ole katsottu antavan aihetta tutkintaan tai korvauksiin, koska ihmisoikeusloukkaukset tehtiin laillisesti ja korvaukset tulisivat kalliiksi. Pakkosterilointi on ollut pitkään vaiettu aihe, eikä keskustelua korvauksista ole senkään vuoksi käyty. Nykyään pakkosterilointi on ihmisoikeusrikos. Silti vajaavaltaisen henkilön saa edelleen painavista syistä steriloida, jos hänen edunvalvojansa sitä hakee.
Vuonna 1950 säädetyn lain mukaan naisen oli halutessaan myös mahdollista keskeyttää raskaus, mikäli hänen itsensä tai lapsen isän vaikea perinnöllinen mieli- tai ruumiillinen sairaus periytyisi myös lapselle. Muille abortti ei tuolloin ollut mahdollista.
Yhdysvaltalainen Nobel-palkintovoittaja John Forbes Nash sairasti skitsofreniaa.
Savonlinnan kesäyliopisto

Savonlinnan kesäyliopisto on Savonlinnassa toimiva kesäyliopisto, joka on perustettu vuonna 1964. Kesäyliopistoa ylläpitää vuonna 1990 perustettu Savonlinnan kesäyliopistoyhdistys r.y., jonka perustajajäseniä ovat kahdeksan Savonlinnan seudun kuntaa, Joensuun yliopisto ja Etelä-Savon maakuntaliitto. Yhdistyksen tarkoituksena on edistää ja kehittää koulutusta ja kulttuurielämää sekä elinikäistä oppimista pääasiassa Itä-Savon alueella. Savonlinnan kesäyliopisto on lakisääteinen vapaan sivistystyön oppilaitos. Opiskelijoita eri kursseille osallistuu vuosittain noin 2 500 – 3 000 henkilöä. Savonlinnan kesäyliopiston toimitilat sijaitsevat Savonlinnan keskustassa, osoitteessa Puistokatu 5.
Savonlinnan kesäyliopisto tunnetaan erityisesti avoimen yliopisto-opetuksen järjestäjänä. Jäsenkuntiaan kesäyliopisto palvelee tuottamalla niiden tarvitsemaa henkilöstö- ja luottamushenkilökoulutusta. Kesäyliopisto on myös mukana Savonlinnan seudun kulttuuri- ja matkailuyhteistyössä.
Kesäyliopiston järjestämä koulutus on avointa kaikille ikään tai pohjakoulutukseen katsomatta.
Aiheesta muualla

Savonlinnan kesäyliopisto
Say Yay!

|  Say Yay! |
| --- | --- |
 Barei esittämässä kappaletta finaalin harjoituksissa.
Kappaleen tiedot
Esittäjä(t):  Barei
Tyylilaji:  dancepop
Säveltäjä(t):  Barei, Ruben Villanueva & Victor Pua
Sanoittaja(t):  Barei, Ruben Villanueva & Victor Pua
Euroviisutiedot
Vuosi:  2016
Maa:  Espanja
Kieli:  englanti
Sijoitus:  22.
Pisteet:  77
Sanat:  sanoitus
Video:  videolinkki
Say Yay! (suom. sano jee!) on espanjalaisen laulajan Barein kappale, jolla hän edusti Espanjaa vuoden 2016 Eurovision laulukilpailussa Tukholmassa, Ruotsissa. Kappale sijoittui parhaimmillaan Espanjan singlelistan sijalle kolme maaliskuussa 2016.
Kappale sijoittui Eurovision laulukilpailun finaalissa sijalle 22 keräten 77 pistettä.
Sant Pau -sairaala

Sant Pau -sairaala Barcelonassa on Unescon maailmanperintökohde arkkitehtuurinsa takia. Sen nykyiset Lluís Domènech i Montanerin suunnittelemat rakennukset ovat vuosilta 1901–1930, ja edustavat katalonialaista art nouveauta parhaimmillaan.
Itse sairaala on perustettu vuonna 1401, ja sen entisissä tiloissa kaupungin keskustassa sijaitsee nyt taidekoulu ja kansalliskirjasto.
Aiheesta muualla

Kuvia tai muita tiedostoja aiheesta Sant Pau -sairaala Wikimedia Commonsissa
Unescon maailmanperintökohteet Espanjassa
Alcalá de Henaresin yliopisto ja historiallinen ympäristö
Alhambra, Generalife ja Albayzín Granadassa
Altamiran luola
Antoni Gaudín työt
Aragonian mudéjar-arkkitehtuuri
Aranjuezin kulttuurimaisema
Atapuercan arkeologinen kohde
Ávilan vanhakaupunki
Barcelonan Sant Pau -sairaala ja katalonialainen musiikkipalatsi
Burgosin katedraali
Cáceresin vanhakaupunki
Catalanin romaaniset kirkot Vall de Boíssa
Côanlaakson ja Siega Verden esihistoriallinen kalliotaide (jaettu Portugalin kanssa)
Córdoban historiallinen keskusta
Cuencan linnoituskaupunki
Doñanan kansallispuisto
Elchen palmumetsä
Elohopean perintö: Almadén ja Idrija (jaettu Slovenian kanssa
Escorialin luostari
Garajonayn kansallispuisto
Ibizan biodiversiteetti ja kulttuuri
Itä-Espanjan kalliomaalaukset
La Lonja de la Seda de Valencia
Las Médulas
Lugon roomalainen muuri
Madinat al-Zahra
Méridan arkeologinen alue
Oviedon muistomerkit ja Asturian vanhan kuningaskunnan kirkot
Poblet-luostari
Monte Perdido (jaettu Ranskan kanssa)
Pyhiinvaellusreitti Santiago de Compostelaan
Salamancan vanhakaupunki
San Cristóbal de La Laguna
San Millánin Yuso- ja Suso-luostarit
Santa María de Guadalupe
Santiago de Compostela
Segovian vanhakaupunki ja akvedukti
Serra de Tramuntanan kulttuurimaisema
Sevillan katedraali, Alcázar ja Archivo de Indias
Tarracon arkeologinen kokonaisuus
Teiden kansallispuisto
Toledo
Úbedan ja Baezan renessanssimuistomerkit
Vizcayan silta